ELŐTERJESZTÉS

***„Litér Község Önkormányzata, Balatonalmádi Kistérségi Egészségügyi Központ Közhasznú. Non-profit Kft kérelme”***

Litér Község Önkormányzatának Pénzügyi Bizottsága

Litér Község Önkormányzatának Képviselő-testülete

2016. február hó

Tisztelt Pénzügyi Bizottság!

Tisztelt Képviselő-testület!

A Balatonalmádi Kistérségi Egészségügyi Központ Közhasznú. Non-profit Kft. (a továbbiakban: Társaság), 2016. február 3. napon támogatási kérelemmel fordult önkormányzatunk felé.

A Társaság biztosítja a Balatonalmádi Kistérség központi orvosi ügyeleti szolgáltatását. Az ügyeleti gépjármű már 8 éves, 160 000 km-t futott, és műszakilag rossz állapotban van. Előzőek miatt a Társaság új autó beszerzését valósítaná meg, melyhez lakosságarányos összeggel kellene a településeknek hozzájárulnia.

A csatolt költségkalkuláció szerint Litér településnek 366 593 Ft-ot kell biztosítania az új gépjármű beszerzéséhez.

Kérem a tisztelt képviselő-testületet, hogy a támogatás lehetőségét megvitatni, és arról dönteni szíveskedjen.

Litér, 2016. február 4.

Szedlák Attila

polgármester

**Határozati javaslat**

**Litér Község Önkormányzata Képviselő-testületének**

**…../2016. (.....) Lkt. határozata**

***Litér Község Önkormányzata***

1. **hozzájárul** a **kistérségi központi orvosi ügyelet számára új autó 2016. év I. negyedévi beszerzéséhez,** amennyiben az orvosi ügyelet kötelező önkormányzati feladat közös ellátásában részvevő önkormányzatok vállalják a lakosságarányos hozzájárulás – előfinanszírozás keretében, utólagos elszámolás melletti - átadott pénzeszköz címen történő átutalását 2016. I. negyedévben, legkésőbb 2016. március 31-ig a gesztor balatonalmádi önkormányzat számára.
2. a hozzájárulás Litér települési önkormányzatra jutó 366 593**,- Ft összeg pénzügyi fedezetét a 2016. évi költségvetésben biztosítja.**
3. egyetért azzal, hogy a központi orvosi ügyelet által jelenleg használt Suzuki SX4 1.6 GS autót a gesztor önkormányzat értékesítse, az értékesítésből realizálódott bevételt lakosság arányosan felosztva utalja a központi ügyelet közös szervezésében részvevő önkormányzatok számára.
4. Felhatalmazza a polgármestert a pénzeszköz átadásról szóló megállapodás aláírására azzal, hogy a felhasználásról a használt autó értékesítését követő 30 napon belül, de legkésőbb 2016. december 31 - ig el kell számolni, és a teljesült bevételek és kiadások elszámolásának eredményeként jelentkező különbözetet a gesztor önkormányzat és a települési önkormányzat között rendezni kell.

Felelős: Szedlák Attila polgármester

Határidő: 1 – 2. 2016.évi költségvetés elkészítésének határideje

* 1. megállapodás aláírására: 2016. március 31.

elszámolásra: a használt autó értékesítését követő 30 napon belül, de legkésőbb 2016. december 31 – ig.